

## LEABHRÁN FAISNÉISE d’IARRTHÓIRÍ

LÉIGH GO CÚRAMACH LE DO THOIL

Comórtas Oscailte chun

**Oifigeach Promhaidh**

**sa tSeirbhís Phromhaidh**

**sa Roinn Dlí agus Cirt a cheapadh**

## Dáta Deiridh: 5pm, Dé Mairt, Samhain 2023

Tá comhionannas deiseanna de pholasaí daingean ag an tSeirbhís Phromhaidh.

Rithfidh an tSeirbhís Phromhaidh an comórtas seo i gcomhréir le Cóid Chleachtais le haghaidh Ceapacháin chun Poist sa Státseirbhís agus sa tSeirbhís Phoiblí arna ullmhú ag an gCoimisiún um Cheapacháin Seirbhíse Poiblí (CCSP).

Tá na Cóid Iompair sin foilsithe ag an CCSP agus iad ar fáil ar [www.cpsa.ie](http://www.cpsa.ie/)

**TEAGMHÁIL: Martin Greer (Staffline Recruitment)**

RÍOMHPHOST[:](mailto:midvolrecruitment@publicjobs.ie) martin.greer@stafflinerecruit.com

Uimhir Theileafóin: +44 (0)7501507307

## CLÁR AN ÁBHAIR

Leathanach

[An Ról 3](#_TOC_250005)

Riachtanais Iontrála 5

[Na Príomhchoinníollacha Seirbhíse 7](#_TOC_250004)

[Próiseas an Chomórtais 1](#_TOC_250003)3

[An Dáta Deiridh 1](#_TOC_250002)3

[Modhanna Roghnúcháin 1](#_TOC_250001)3

Cearta Iarrthóirí 16

[Oibleagáidí Iarrthóirí 1](#_TOC_250000)7

An Rialachán Ginearálta maidir le Cosaint Sonraí (GDPR) 17

## Oifigeach Promhaidh

**sa tSeirbhís Phromhaidh**

**Cúlra**

Is gníomhaireacht í an tSeirbhís Phromhaidh den Roinn Dlí agus Cirt agus is seirbhís náisiúnta í, a bhfuil sainchúram uirthi cur le pobail níos sábháilte agus níos lú íospartach trí athshlánú ciontóirí. Baintear sin amach trí mheasúnú agus bainistiú éifeachtach a dhéanamh ar chiontóirí, dúshlán a thabhairt d’iompar ciontaithe agus comhtháthú iar-chiontóirí a éascú.

Oibríonn an tSeirbhís Phromhaidh chun Éire atá níos sábháilte agus níos córa a bhaint amach trí na nithe seo a leanas:

* A chinntiú go bhfuil orduithe Cúirte forfheidhmithe;
* An baol dochar a dhéanamh don phobal a laghdú;
* An seans go dtarlóidh athchiontú a laghdú;
* An dochar atá déanta ag an gcoir a chur ina cheart arís (cúiteamh agus ceartas aisiríoch).

Cuireann an tSeirbhís Phromhaidh seirbhísí ar fáil chun cur le sábháilteacht an phobail, pobail a fheabhsú agus tacaíocht a thabhairt do chiontóirí chun athrú a dhéanamh. Is é an ról atá ag an tSeirbhís sa chomhthéacs seo ná:

* Oibriú le pobail agus le comharsanachtaí chun ciontóirí a bhainistiú chun iompar ciontach a laghdú;
* Dúshlán a thabhairt don iompar ciontach;
* Comhtháthú iar-chiontóirí sa tsochaí a éascú le nach ndéanfaidh siad cion arís;
* Bainistíocht a dhéanamh trí chomhpháirtíochtaí éifeachtacha le ciontóirí agus na daoine sin atá i mbaol dochar a dhéanamh.

Cuireann an tSeirbhís maoirseacht phromhaidh, seirbhís pobail, filleadh ar an bpobal, cláir iompair chiontaigh agus sainseirbhísí tacaíochta ar fáil do chiontóirí fásta agus óga. Cuireann sí seirbhís Promhaidh ar fáil chomh maith do phríosúin agus ionaid ghabhála chun ciontóirí a athshlánú agus athchomhtháthú príosúnach a éascú. Tá an tSeirbhís freagrach as maoirseacht a dhéanamh gach bliain ar 15,000 ciontóir sa phobal go náisiúnta

Tá tuilleadh eolais faoi obair na Seirbhíse Promhaidh ar fáil ar shuíomh gréasáin na Seirbhíse Promhaidh [www.probation.ie](http://www.probation.ie/)

## An Ról

Féadfar dualgais in aon cheann de na réimsí seo a leanas a leagan ar Oifigeach Promhaidh sa tSeirbhís Phromhaidh sa Roinn Dlí agus Cirt: Cúirteanna agus Pobal, Príosúin/Ionaid Choinneála, Promhadh Daoine Óga nó tascanna ar leith eile a d’fhéadfadh teacht chun cinn sa tSeirbhís.

Is féidir le hOifigeach Promhaidh a bheith ag súil le hathrú tascanna ó am go ham le linn a ghairme leis an tSeirbhís.

Áirítear ar na réimsí atá ina dtosaíochtaí straitéiseacha reatha don tSeirbhís Phromhaidh ar dócha go mbeidh tionchar acu ar obair an Oifigigh Promhaidh na nithe seo a leanas:

* A chinntiú gur diúscairt inmharthana agus ábhartha don chúirt i gcónaí iad smachtbhannaí pobail;
* Cur leis an réimse smachtbhannaí pobail agus cuir chuige i leith athshlánú ciontóirí atá ar fáil do na Cúirteanna, don Roinn Dlí agus Cirt agus d’údaráis ábhartha eile;
* Bealaí nua chun oibriú lenár gcomhpháirtithe ceartais choiriúil a fhorbairt lena n-áirítear comhtháthú níos mó a dhéanamh ar chleachtais oibre nuair atá ciontóirí á mbainistiú;
* Cur chuige atá níos íogaire don íospartach a fhorbairt inár gcuid oibre le ciontóirí chomh maith le seirbhísí agus idirghabhálacha ceartais aisirígh d’íospartaigh a fhorbairt tuilleadh;
* Teagmháil a dhéanamh leis an bpobal trí smachtbhannaí pobail a chur chun cinn agus a chur ar fáil.

## Freagrachtaí an phoist

* Cloí le treoirlínte agus caighdeáin Seirbhíse nuair atá tuarascálacha measúnaithe faoi chiontóirí á n-ullmhú.
* Maoirseacht na gciontóirí a bhainistiú ag brath ar réimse orduithe Cúirte lena n-áirítear Orduithe Promhaidh, Orduithe Seirbhíse Pobail agus maoirseacht iar-choinneála.
* Cláir maidir le Promhadh Daoine Óga a chur ar fáil, lena n-áirítear tuarascálacha cúirte a ullmhú, teagmháil a dhéanamh le ciontóirí óga agus iad a spreagadh agus Acht na Leanaí 2001 a chur i bhfeidhm.
* A chinntiú go gcomhlíonann ciontóirí na hOrduithe Cúirte agus orduithe eile atá á mbainistiú thar ceann údaráis ábhartha e.g. An Roinn Dlí agus Cirt, Seirbhís Phríosúin na hÉireann.
* Idirghabhálacha le ciontóirí a chur ar fáil chun go mbeidh níos lú cionta á ndéanamh, chun iompar próshóisialta a bhunú agus íospairt a laghdú.

## Oiliúint

Tá an tSeirbhís Phromhaidh tiomanta d’oiliúint leanúnach agus deiseanna forbartha a chur ar fáil dá foireann ar fad. Tá rannóg forbartha agus oiliúna tiomanta don fhoireann laistigh den tSeirbhís Phromhaidh a chuireann oiliúint ionduchtúcháin ar fáil do gach oifigeach nua. Cuireann sí oiliúint maidir le heolas agus scileanna leanúnacha ar fáil i réimsí ar leith a bhaineann le príomhobair na Seirbhíse Promhaidh.

## Láithreacha na bPost:

**Cé go mbeidh formhór na bhfolúntas a thiocfaidh chun cinn le linn shaolré an phainéil lonnaithe i gceantar Bhaile Átha Cliath i gcoitinne, tá folúntais againn faoi láthair sna contaetha seo a leanas:, Loch Garman, Cill Mhantáin agus Gailimh. Mura n-éireoidh leat sa chomórtas seo, cuirfear ar phainéal thú in ord fiúntais agus líonfar folúntais ar fud na tíre ón bpainéal sin.**

Ba cheart d’iarrthóirí a bheith ar an eolas go mbeidh riachtanais maidir le hobair a dhéanamh ar an láthair ag a n-áit oibre ag teacht le Polasaí Oibre Cumaisc na Seirbhíse Promhaidh. (Ní mór do gach Oifigeach Promhaidh freastal ar a n-áit oibre trí lá sa tseachtain ar a laghad, rud atá le haontú lena mbainisteoir líne. D’fhéadfadh tinreamh breise ar an láthair a bheith de dhíth freisin ag brath ar an riachtanas gnó).

# CÁILÍOCHTAÍ AGUS TAITHÍ

## Bunriachtanach

**Ní mór** a leanas a bheith ag iarrthóirí, ar an 31 Deireadh Fómhair 2023 nó roimhe sin:

1. *Cáilíocht Leibhéal 8 ar an gCreat Náisiúnta Cáilíochtaí san Eolaíocht Shóisialta le gné polasaí sóisialta nó cáilíocht chomhionann atá aitheanta le dul isteach ar cheann de na cúrsaí Oibre Sóisialta atá ceadaithe ag CORU, an Chomhairle um Ghairmithe Sláinte agus Cúraim Shóisialaigh*

**NÓ** ceart a bheith agat a bheith cláraithe agus clárúchán a fháil sula gceapfar thú. (féach Nóta 1 thíos)

## agus

1. Taithí a bheith agat ar na nithe seo a leanas agus a bheith in ann iad a léiriú:
   1. Scileanna agallóireachta
   2. Scileanna measúnaithe agus scileanna maidir le tuarascálacha a scríobh
   3. Scileanna bainistithe cáis lena n-áirítear ábalta spriocdhátaí a bhaint amach
   4. Ábalta oibriú mar chuid d’fhoireann

## agus

1. Eolas a bheith agat ar na nithe seo a leanas:
   1. An Córas Ceartais Choiriúil
   2. Acmhainní pobail agus faoi mar is féidir iad a úsáid

## Inmhianaithe

* + Taithí oibre iarcháilíochta i dtimpeallacht oibre sóisialta nó promhaidh
  + Scileanna seomra cúirte
  + Eolas ar réimse modhanna oibre sóisialta i leith idirghabhála
  + Eolas ar an reachtaíocht a bhaineann le hobair an Oifigigh Promhaidh
  + Eolas agus tuiscint ar shaincheisteanna a bhaineann le híospartaigh
  + Eolas ar chláir agus ar idirghabhálacha iompair chiontaigh
  + Ábalta teagmháil a dhéanamh le ciontóirí agus iad a spreagadh
  + Eolas ar andúil
  + Ceadúnas tiomána glan

Tá sé de fhreagracht ar iarratasóirí a chinntiú go gcomhlíonann siad na critéir incháilitheachta. D’fhéadfadh sé tarlú nach ndeimhneofar cáilitheacht go dtí go ndéanfar iarratasóir a mheas le haghaidh tascanna. Ní hionann cuireadh chun agallaimh agus glacadh leis go bhfuil tú incháilithe.

## Tabhair do d’aire

Ní mór d’Oifigigh Phromhaidh cloí le clárúchán bliantúil beo ar Chlár na nOibrithe Sóisialta atá coinnithe ag Bord Clárúcháin na nOibrithe Sóisialta ag CORU.

*Nóta 1*

Tá na cáilíochtaí seo a leanas ceadaithe ag Bord Clárúcháin na nOibrithe Sóisialta mar atá deimhnithe ag an gcaighdeán inniúlachta atá ag teastáil ó Oibrithe Sóisialta le clárú:

* **Máistreacht san Obair Shóisialta**, Coláiste na hOllscoile, Corcaigh
* **Dioplóma Iarchéime i Staidéar Oibre Sóisialta**, Coláiste na hOllscoile, Corcaigh
* **Máistreacht san Eolaíocht Shóisialta** **(Obair Shóisialta)**, An Coláiste Ollscoile, Baile Átha Cliath
* **Dioplóma Iarchéime in Obair Shóisialta**, An Coláiste Ollscoile, Baile Átha Cliath
* **Máistreacht in Obair Shóisialta,** Ollscoil Bhaile Átha Cliath, Coláiste na Tríonóide
* **Dioplóma Iarchéime in Obair Shóisialta,** Ollscoil Bhaile Átha Cliath, Coláiste na Tríonóide
* **Máistreacht in Obair Shóisialta,** Ollscoil na hÉireann, Gaillimh
* **Baitsiléir san Obair Shóisialta**, Coláiste na hOllscoile, Corcaigh
* **Baitsiléir in Staidéar Sóisialta,** Ollscoil Bhaile Átha Cliath, Coláiste na Tríonóide
* **Máistreacht Ealaíon in Obair Shóisialta,** Institiúid Teicneolaíochta Shligigh
* **Máistreacht Eolaíochta (Obair Shóisialta),** Ollscoil na hÉireann, an Coláiste Ollscoile, Baile Átha Cliath
* **Máistreacht Ghairmiúil san Obair Shóisialta,** Ollscoil na hÉireann, an Coláiste Ollscoile, Baile Átha Cliath
* **Máistreacht san Eolaíocht Shóisialta** **(Obair Shóisialta)**, Ollscoil na hÉireann, Má Nuad
* **Dioplóma Iarchéime in Obair Shóisialta,** Ollscoil na hÉireann, Má Nuad

Bheadh iarrthóirí atá sa bhliain dheireanach de cheann amháin de na cúrsaí thuas incháilithe le haghaidh clárúcháin agus chomhlíonfaidís Critéir Riachtanacha 1.

**Incháilitheacht chun páirt a ghlacadh sa chomórtas agus srianta áirithe ar incháilitheacht**

**Riachtanais Saoránachta**

Ní mór d'Iarrthóirí Incháilithe:

Ní mór d'Iarrthóirí Incháilithe:

1. A bheith ina saoránach de chuid an Limistéir Eorpaigh Eacnamaíoch. Is éard atá in LEE ná Ballstáit an Aontais Eorpaigh, an Íoslainn, Lichtinstéin agus an Iorua; **nó**
2. a bheith ina saoránach de chuid na Ríochta Aontaithe (RA); **nó**
3. a bheith ina saoránach de chuid na hEilvéise de bhua an chomhaontaithe idir an AE agus an Eilvéis maidir le saorghluaiseacht daoine; **nó**
4. a bheith ina saoránach neamh-LEE a bhfuil víosa stampa 4 aige; **nó**
5. Duine a bhfuil cosaint idirnáisiúnta bronnta air faoin Acht um Chosaint Idirnáisiúnta 2015 nó aon bhall den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige; **nó**
6. Saoránach neamh-LEE atá ina thuismitheoir ag leanbh cleithiúnach atá ina shaoránach, agus atá ina chónaí, i mballstát LEE, sa Ríocht Aontaithe nó san Eilvéis agus a bhfuil víosa stampa 4 aige.

**Comhaontú Comhchoiteann: Íocaíochtaí Iomarcaíochta le Seirbhísigh Phoiblí**

Rinneadh Comhaontú Comhchoiteann, ar thángthas air idir an Roinn Caiteachais Phoiblí agus Athchóirithe agus Coiste Seirbhísí Poiblí Chomhdháil na gCeardchumann i ndáil le hÍocaíochtaí Iomarcaíochta ex gratia le Seirbhísigh Phoiblí, agus a bhfuil éifeacht leis ón 1 Meitheamh 2012, a thabhairt isteach leis an litir dar dáta an 28 Meitheamh 2012 ón Roinn Caiteachais Phoiblí agus Athchóirithe chuig Oifigigh Phearsanra. Tá de choinníoll faoin gComhaontú Comhchoiteann nach mbeidh an té a thapaíonn socrú faoin gcomhaontú sin incháilithe maidir le hathfhostú sa tSeirbhís Phoiblí ag aon chomhlacht Seirbhíse Poiblí (faoi mar a thugtar sainmhíniú ina leith sin sna hAchtanna um Bearta Airgeadais Éigeandála ar Mhaithe le Leas an Phobail 2009 – 2011) go ceann tréimhse dhá bhliain ó dhéantar an fhostaíocht a fhoirceannadh. Beidh ar dhaoine a bhain leas as an scéim sin agus a n-éireoidh leo sa chomórtas seo a chruthú go bhfuil siad incháilithe (deireadh a bheith leis an tréimhse neamh-incháilitheachta).

**An Scéim Dreasachta Luathscoir (ISER):**

Is coinníoll é de chuid na Scéime Dreasachta Luathscoir mar atá leagtha amach i gCiorclán 12/09 ón Roinn Airgeadais nach bhfuil daoine atá ar scor, faoin Scéim sin, incháilithe le hiarratas a dhéanamh ar phost eile san fhostaíocht chéanna nó san earnáil chéanna. Dá réir sin, ní féidir le daoine a chuaigh ar scor ar an gcaoi sin cur isteach ar an bpost seo.

**Ciorclán (7/2010) ón Roinn Sláinte agus Leanaí:**

Tugadh isteach an Scéim Spriocdhírithe um Luathscor Deonach (LD) agus na Scéimeanna um Iomarcaíocht Dheonach (SID) le Ciorclán 7/2010 ón Roinn Sláinte dar dáta an 1 Samhain 2010. Tá de choinníoll faoin Scéim LD nach mbeidh duine a bhaineann leas as an scéim incháilithe maidir le hathfhostú in earnáil na sláinte poiblí nó sa tSeirbhís Phoiblí go ginearálta ná in aon chomhlacht a mhaoinítear go hiomlán nó ar an mórgóir as cistí poiblí. Tá cosc den chineál céanna ar athfhostú i gceist leis an scéim SID, ach leanann an toirmeasc go ceann tréimhse 7 mbliana sa chás sin. Ní bheidh daoine a bhain leas as an scéim LD incháilithe chun páirt a ghlacadh sa chomórtas seo.Beidh ar aon duine a bhain leas as an scéim SID agus a n-éiríonn leis/léi sa chomórtas seo a chruthú go bhfuil siad incháilithe (go bhfuil deireadh leis an tréimhse neamhcháilitheachta).

**An Roinn Comhshaoil, Pobail agus Rialtais Áitiúil**

Tugadh isteach Scéim um Iomarcaíocht Dheonach le haghaidh Údaráis Áitiúla le Litir Ciorcláin LG(P) 06/2013 ón Roinn Comhshaoil, Pobail agus Rialtais Áitiúil. I gcomhréir le téarmaí an *Chomhaontaithe Chomhchoitinn: Íocaíochtaí Iomarcaíochta le Seirbhísigh Phoiblí* dar dáta an 28 Meitheamh 2012 mar atá leagtha amach thuas, is coinníoll ar leith de chuid na Scéime LD é nach mbeidh daoine a bhaineann leas as an gcomhaontú incháilithe lena n-athfhostú in aon eagraíocht de chuid na seirbhíse poiblí ag aon chomhlacht Seirbhíse Poiblí [mar a shainmhínítear sna hAchtanna um Bearta Airgeadais Éigeandála ar Mhaithe le Leas an Phobail, 2009 go 2011 agus san Acht um Pinsin na Seirbhíse Poiblí (Scéim Aonair agus Forálacha Eile) 2012] go ceann tréimhse 2 bhliain óna ndáta scoir faoin Scéim sin. Beidh na coinníollacha seo i bhfeidhm i gcás gur ar bhonn conartha i gcomhair seirbhíse (bíodh sé sin mar chonraitheoir nó mar fhostaí chonraitheora) atá an fostú/an fhostaíocht.

**Dearbhú:**

Éileofar ar iarratasóirí a dhearbhú cibé ar bhain siad leas as scéim dreasachta luathscoir de chuid na Seirbhíse Poiblí cheana féin. Éileofar freisin ar iarratasóirí aon teidil chun sochar pinsin Seirbhíse Poiblí (atá á íoc nó atá caomhnaithe) ó aon fhostaíocht Seirbhíse Poiblí eile a dhearbhú agus/nó é a dhearbhú i gcás go bhfuair siad íocaíocht ionaid maidir le seirbhís in aon fhostaíocht Seirbhíse Poiblí.

**Rogha Fostóra**

Mar **Rogha Fostóra**, tá a lán polasaithe solúbtha atá báúil don teaghlach ag an Státseirbhís e.g. Postroinnt, Bliain Oibre Níos Giorra, Cianobair (a dhéantar ar bhonn ‘cumaisc’) etc. Is féidir iarratas a dhéanamh ar gach polasaí roghnach i gcomhréir leis na forálacha reachtúla ábhartha agus tá siad faoi réir riachtanais ghnó na heagraíochta.

Tá scéim Soghluaisteachta ar bun ag an Státseirbhís freisin do gach grád seirbhíse ginearálta. Leis an scéim sin cuirtear deiseanna gairme ar fáil don fhoireann le go mbeidh siad in ann foghlaim i róil éagsúla agus páirt a ghlacadh iontu ar fud réimse eagraíochtaí agus áiteanna tíreolaíochta sa Státseirbhís.

## Na Príomhchoinníollacha Seirbhíse

## Ginearálta

Is ceapachán chuig post buan sa Státseirbhís é an ceapachán agus tagann sé faoi réir Achtanna Rialaithe na Státseirbhíse, 1956 go 2005, an tAcht um Bainistíocht na Seirbhíse Poiblí (Earcaíocht agus Ceapacháin), 2004 agus aon Acht eile atá i bhfeidhm de thuras na huaire agus a bhaineann leis an Státseirbhís.

## Pá

Is mar seo a leanas atá scála tuarastail an Oifigigh Promhaidh don phost (rátaí i bhfeidhm ón 1 Deireadh Fómhair 2023):

€36,086 €38,558 €39,220 €42,519 €45,829 €49,139 €52,479 €54,575 €56,683

€58,807 €60,918 €63,036 €65,154 €67,264 €69,393 €71,745¹ €74,094²

**Tabhair ar aird sula ndéanfaidh tú iarratas**, go dtosóidh do thuarastal ag pointe 1 de scála an Oifigigh Promhaidh - €36,086 sa chás nach bhfuil tú ag íoc isteach i gciste pinsin na seirbhíse poiblí laistigh de na 6 mhí is déanaí ó do dháta tosaigh sa ról seo. Ní mheaitseálfar do thuarastal ach amháin más Státseirbhíseach agus Seirbhíseach Poiblí thú faoi láthair (nó má bhí tú ag obair sa Státseirbhís agus sa tSeirbhís Phoiblí 6 mhí roimh do dháta tosaigh) a íocann isteach i gciste pinsin

na seirbhíse poiblí.

**Tabhair ar aird:** Ní mheaitseáiltear Saoire Bhliantúil – tá sé bunaithe ar bhlianta seirbhíse sa Státseirbhís agus sa tSeirbhís Phoiblí. Mura bhfuil tú i do Státseirbhíseach agus Seirbhíseach Poiblí faoi láthair, tosóidh tú ag 25 lá Saoire Bhliantúil.

## Ranníocaíocht Phearsanta Pinsin (RPP)

Bíonn ráta pá an RPP i bhfeidhm nuair a éilítear ar an duine aonair Ranníocaíocht Phearsanta Pinsin a íoc (ar a dtugtar ranníocaíocht phríomhscéime freisin) de réir rialacha na príomhscéime aoisliúntais/na scéime aoisliúntais pearsanta atá aige. Tá sé seo difriúil i gcomparáid le ranníocaíocht maidir le ballraíocht i scéim Céilí agus Leanaí, nó na Ranníocaíochtaí Aoisliúntais Breise (ASC).

Beidh ráta difriúil i bhfeidhm sa chás nach gceanglaítear ar an té a cheaptar Ranníocaíocht Phearsanta Pinsin a dhéanamh.

D'fhéadfadh incrimintí fadseirbhíse a bheith iníoctha i ndiaidh 3(LSI1) agus 6(LSI2) bliana de sheirbhís shásúil a chur i gcrích ag leibhéal uasta an scála.

## Nóta Tábhachtach

Is ag leibhéal íosta an scála a thosóidh an té a cheapfar agus ní bheidh an ráta luacha saothair faoi réir idirbheartaíochta. D'fhéadfaí é a athrú ó am go ham de réir bheartas pá an Rialtais. **D'fhéadfadh téarmaí agus coinníollacha ar leith a bheith i gceist i gcás duine atá ag fónamh ina státseirbhíseach nó ina s(h)eirbhíseach poiblí faoi láthair.**

D'fhéadfadh incrimintí a bheith iníoctha de réir Bheartas reatha an Rialtais faoi réir feidhmíocht shásúil.

Aontóidh tú go ndéanfaidh tú aon ró-íocaíocht ar thuarastal, liúntais nó costais a aisíoc de réir Chiorclán 07/2018: Aisghabháil Ró-íocaíochta Tuarastail, Liúntas agus Caiteachais a rinneadh le Baill Foirne/Iar-Bhaill Foirne/Pinsinéirí.

**Sealbhaíocht an Phoist agus Promhadh**

Is ceapachán i bpost buan sa Státseirbhís ar chonradh promhaidh a dhéanfar.

Is go ceann tréimhse bliana ón dáta arna shonrú ar an gconradh a mhairfidh an conradh promhaidh.

I rith thréimhse an chonartha promhaidh, beidh do chuid feidhmíochta faoi réir athbhreithniú ag maoirseoir(í) de do chuid d'fhonn a dheimhniú:

1. An raibh d’fheidhmíocht sásúil,
2. An raibh d’iompar ginearálta sásúil, agus
3. An bhfuil tú oiriúnach ó thaobh sláinte de, ag féachaint go háirithe do shaoire bhreoiteachta.

Sula dtagann deireadh leis an gconradh promhaidh déanfar cinneadh an gcoinneofar tú de bhun *Alt 5A(2) d'Achtanna Rialaithe na Státseirbhíse 1956 – 2005*. Bunófar an cinneadh sin ar dhéanamh do chuid oibre arna mheasúnú de réir chritéir (i) go (iii) thuas. Déanfaidh an Roinn Dlí agus Cirt mionsonraí an phróisis promhaidh a mhíniú duit agus tabharfar cóip de threoirlínte na Roinne Caiteachais Phoiblí agus Athchóirithe maidir le promhadh duit.

Gan dochar dá bhfuil sna hailt roimhe seo, is féidir le ceachtar den dá pháirtí, i gcomhréir leis na hAchtanna um Fhógra Íosta agus Téarmaí Fostaíochta 1973 go 2005, an conradh promhaidh a fhoirceannadh tráth ar bith roimh dheireadh a theacht le téarma an chonartha.

Sna himthosca seo a leanas, féadfar an conradh a shíneadh agus an tréimhse phromhaidh a chur ar fionraí.

* Beidh an tréimhse phromhaidh ar fionraí le linn d'fhostaí a bheith as láthair de bharr Saoire Mháithreachais nó Saoire Uchtála.
* Sa chás go bhfuil fostaí as láthair ar Shaoire do Thuismitheoirí nó ar Shaoire Cúramóirí, féadfaidh an fostóir a cheangal go bhfionrófar an tréimhse phromhaidh más rud é go meastar nach bhfuil an asláithreacht ar comhréir le leanúint den phromhadh.
* Is féidir tréimhse phromhaidh a chur ar fionraí i gcásanna éagsúla, mar shampla sa chás go mbítear as láthair mar gheall ar bhreoiteacht nach breoiteacht a tharlaíonn arís agus arís eile, agus
* Aon soláthar reachtúil eile sa chás go mbeadh an tréimhse phromhaidh -

1. ar fionraí le linn d’fhostaí a bheith as láthair ón obair agus
2. curtha i gcrích ag an bhfostaí nuair a thagann sé/sí ar ais chuig an obair i ndiaidh asláithreacht den sórt sin.

Sa chás go bhfuil an tréimhse phromhaidh curtha ar fionraí, ba cheart don fhostóir an fostaí a chur ar an eolas faoi na himthosca a bhaineann leis an bhfionraíocht.

Beidh tréimhse phromhaidh aon bhliain amháin le cur isteach ag gach duine a cheaptar.  Sa chás nach sásaíonn duine a cheaptar na coinníollacha uile a ghabhann leis an tréimhse phromhaidh agus gur duine an té sin a bhí ag fónamh ina státseirbhíseach díreach sular tharla a c(h)eapadh ón gcomórtas seo, is gnách ina leithéid sin de chás go dtiocfadh filleadh ar ais i gceist.  Fillfidh an t-oifigeach i gcás den sórt sin ar fholúntas sa ghrád a bhíodh roimhe sin acu sa Roinn ina mbíodh sé/sí.

## Ceanncheathrú

Is seirbhís náisiúnta í an tSeirbhís Phromhaidh agus tá oifigí aici i níos mó ná 30 áit timpeall na tíre. Tá oifigí ag an tSeirbhís Phromhaidh freisin i ngach ceann de na Príosúin agus Ionaid Choinneála atá lonnaithe ar fud na tíre. D’fhéadfadh go mbeadh ar Oifigigh fónamh in aon chuid den stát, i dtimpeallacht phobail agus choinneála araon. Cibé áit a ainmneoidh an Ceannasaí Seirbhíse ó am go ham a bheidh ceanncheathrú an oifigigh.

Go hiondúil iarrtar ar Oifigigh Phromhaidh cuid mhór taistil a dhéanamh le linn a ndualgas oifigiúil agus táthar ag súil go gcuirfidh siad a ngluaisteáin féin agus ceadúnas tiomána ar fáil chun na críche sin. Foráiltear leis na rialacháin atá ann cheana a rialaíonn forchúiteamh costas taistil ag brath ar choinníollacha ar leith go n-íocfar liúntas gluaisteáin i leith na húsáide a bhaineann oifigeach as a ghluaisteán/a gluaisteán féin ar ghnó oifigiúil. Tá liúntais chothaithe ag rátaí iomchuí iníoctha freisin.

## Uaireanta Freastail

Beidh na huaireanta freastail socraithe ó am go ham ach ní bheidh siad níos lú ná 41 uair an chloig agus 15 nóiméad comhlán ar an meán nó 35 uair an chloig glan in aghaidh na seachtaine. Beidh ar an iarrthóir a n-éireoidh leis uaireanta breise a oibriú ó am go ham de réir mar is réasúnach agus mar is gá chun a c(h)uid dualgas a chomhlíonadh i gceart, gan na teorainneacha atá leagtha amach sna rialacháin um am oibre a shárú. Clúdaítear sa ráta luacha saothair iníoctha aon dliteanas breise tinrimh a d’fhéadfadh teacht chun cinn ó am go ham.

## Saoire Bhliantúil

Saoire bhliantúil 25 lá oibre a ghabhann leis an bpost seo sa chéad chúig bliana seirbhíse, 29 lá oibre sa chéad chúig bliana seirbhíse ina dhiaidh sin agus 30 lá oibre tar éis 10 mbliana. Tá an liúntas sin faoi réir na ngnáthchoinníollacha maidir le saoire bhliantúil a thabhairt sa Státseirbhís agus tá sé bunaithe ar sheachtain cúig lá. Níl na gnáthlaethanta saoire poiblí san áireamh ann.

## Saoire Bhreoiteachta

Pá le linn easnaimh tinnis deimhnithe mar is cuí a bheidh ann, mura bhfuil fianaise ar mhíchumas buan don tseirbhís i gcomhréir le forálacha na gciorclán saoire tinnis.

Beidh ceangailte ar an oifigeach ag a mbíonn ÁSPC ar ráta Aicme A á íoc sainordú a shíniú lena dtugtar d'údarás don Roinn Coimirce Sóisialaí aon sochar a bhíonn dlite dó faoi na hAchtanna Leasa Shóisialaí a íoc go díreach leis an Oifig/Roinn ina bhfuil sé fostaithe. Braithfidh íocaíocht le linn na breoiteachta ar na héilimh chuí a bheith á ndéanamh ag an té a cheapfar le haghaidh sochar árachais shóisialta don Roinn Coimirce Sóisialaí go díreach laistigh den teorainn riachtanach.

**Aoisliúntas agus Scor**

Déanfar na téarmaí agus na coinníollacha aoisliúntais cuí a bheidh i réim sa Státseirbhís a chur in iúl tráth a mbeidh an post á thairiscint don iarrthóir a n-éireoidh leis nó léi.  Go ginearálta, tairgfear ceapachán bunaithe ar bhallraíocht i Scéim Pinsean Seirbhíse Poiblí Aonair ("an Scéim Aonair") a thairiscint do dhuine nár oibrigh riamh roimhe sin sa tSeirbhís Phoiblí. Tá sonraí go léir na Scéime le fáil ar [www.singlepensionscheme.gov.ie](http://www.singlepensionscheme.gov.ie)

Sa chás go raibh an té a cheapfar ag obair i gcáil inphinsin (téarmaí na Scéime neamhaonair) sa tseirbhís phoiblí sna 26 seachtaine roimh an gceapachán, nó go bhfuil sé/sí ar shos gairme nó saoire speisialta le pá/gan phá faoi láthair, d'fhéadfadh téarmaí eile a bheith i bhfeidhm. Déanfar teideal pinsin maidir le daoine ceaptha den sórt sin a bhunú i gcomhthéacs a staire fostaíochta sa tseirbhís phoiblí.

Seo a leanas na príomhfhorálacha a ghabhann le ballraíocht sa Scéim Aonair:

* Aois Inphinsin: Is ionann an aois íosta ag a bhfuil pinsean iníoctha leis an aois incháilitheachta don Phinsean Stáit, is é sin 66 bliain d’aois i láthair na huaire.
* Aois Scoir: Ní mór do bhaill na Scéime dul ar scor nuair a bheidh 70 bliain d‘aois slánaithe acu.
* Úsáidtear meántuilleamh gairme chun sochair a ríomh (fabhraíonn pinsean agus cnapshuim gach bliain agus déantar iad a uasrátáil gach bliain trí thagairt don Phraghasinnéacs Tomhaltóirí (CPI)).
* Bíonn ardú ar an bpinsean tar éis dul ar scor ceangailte leis an CPI

## Laghdú Pinsin

Sa chás go raibh an té a cheaptar fostaithe roimhe seo sa Státseirbhís nó sa tSeirbhís Phoiblí agus pinsean á fháil aige nó aici ón Státseirbhís nó ón tSeirbhís Poiblí, nó sa chás go gcuirtear tús le híocaíocht pinsean Státseirbhíse nó Seirbhíse Poiblí leis/léi i rith a t(h)réimhse athfhostaíochta, beidh an pinsean sin **faoi réir lacáiste** de réir Alt 52 den Acht um Pinsin na Seirbhíse Poiblí (Scéim Aonair agus Forálacha Eile), 2012. **Tabhair ar aird: Trí iarratas a dhéanamh ar an bpost seo, glacann tú leis go dtuigeann tú go mbeidh na forálacha lacáiste i bhfeidhm, nuair is ábhartha. Ní shamhlaítear go dtacóidh an Roinn/Oifig fostaíochta le hiarratas ar tharscaoileadh lacáiste maidir le ceapacháin sa phost seo.**

Mar sin féin, sa chás go raibh an té a cheapfar fostaithe roimhe seo sa Státseirbhís nó sa tSeirbhís Phoiblí agus pinsean bronnta air nó uirthi faoi shocruithe do luathscor deonach (seachas an Scéim Dreasachta Luathscoir (SDLS) nó Ciorclán 7/2010 LD/SID ón Roinn Sláinte, nó Ciorclán RÁ(P) 06/2013 ón Roinn Comhshaoil, Pobail agus Rialtais Áitiúil, a fhágfaidh nach mbeidh duine incháilithe don chomórtas), beidh deireadh leis an teidlíocht ar an bpinsean sin ó dháta an athcheapacháin. Is féidir in ainneoin sin socrú speisialta a dhéanamh, maidir leis an tseirbhís a rinne an té a cheaptar roimhe seo a áireamh i ndáil le haon íocaíocht aoisliúntais a mbeidh an té a cheaptar ina theideal san am atá le teacht.

**Ciorclán 102/2007 na Roinne Oideachais agus Scileanna maidir le Scéim Luathscoir do Mhúinteoirí**

Thug an Roinn Oideachais agus Scileanna isteach Scéim Luathscoir do Mhúinteoirí. Is coinníoll de chuid na Scéime Luathscoir gurb amhlaidh, seachas sna cásanna a leagtar amach in ailt 10.2 agus 10.3 den doiciméadacht ciorcláin iomchuí agus sna cásanna sin amháin, má ghlacann múinteoir le luathscor faoi Shraitheanna 1, 2 nó 3 den Scéim seo agus má fhostaítear é in aon cháil i réimse ar bith san earnáil phoiblí, scoirfear láithreach de phinsean a íoc leis an duine sin faoin Scéim. Cuirfear tús arís le híocaíochtaí pinsin, áfach, nuair a scoirfear den fhostaíocht sin nó ar an lá a shlánóidh an duine 60 bliain d’aois, cibé acu is déanaí, ach nuair a thosófar ar íocaíochtaí pinsin arís, beidh an pinsean bunaithe ar sheirbhís ináirithe iarbhír an duine mar mhúinteoir (i.e. ní chuirfear na blianta breise a tugadh roimhe sin san áireamh nuair a bheidh an íocaíocht pinsin á ríomh).

**Scor mar gheall ar Easláinte**

Tabhair do d’aire gurb amhlaidh, i gcás duine ar bith a scoir roimhe seo de dheasca easláinte faoi théarmaí scéime aoisliúntais, go bhfuil ceanglas air/uirthi a dhearbhú don eagraíocht a bhfuil an comórtas earcaíochta á reáchtáil acu, sa chéim iarratais tosaigh, go bhfuil pinsean den sórt sin á fháil aige/aici.

Beidh ar iarratasóirí freastal ar oifig an Phríomhoifigigh Leighis go ndéanfar measúnú ar a gcumas seirbhís rialta agus éifeachtach a thabhairt, agus aird á tabhairt ar an gcoinníoll a d’fhág go raibh siad incháilithe scor de dheasca easláinte.

Ceapachán i ndiaidh scor ón tSeirbhís Phoiblí de dheasca easláinte:

Sa chás go n-éireoidh le hiarratas an iarratasóra sa chomórtas, ba chóir dó a bheith ar an eolas faoin méid seo a leanas:

1. Sa chás go measfar an t-iarratasóir a bheith folláin chun seirbhís rialta agus éifeachtach a thabhairt agus go sannfar do phost é, beidh deireadh lena phinsean de dheasca easláinte ón státseirbhís.
2. Sa chás go dteipfidh ar an iarratasóir an tréimhse phromhaidh a thabhairt chun críche nó sa chás go gcinnfidh sé/sí éirí as an bpost a sannadh dó, ní féidir filleadh ar stádas Scoir de dheasca Easláinte sa Státseirbhís, arbh ann dó sula ndearnadh an t-iarratas, ná ní bheidh teideal ina leith.
3. Déanfar ball den Scéim Pinsean Seirbhíse Poiblí Aonair den iarratasóir ar a c(h)eapadh sa chás go raibh briseadh níos mó ná 26 seachtain ina s(h)eirbhís inphinsin sa státseirbhís/sa tseirbhís phoiblí.

Ceapachán i ndiaidh scor ón tseirbhís phoiblí de dheasca easláinte:

1. Sa chás gur éirigh duine as comhlacht seirbhíse poiblí, d'fhéadfadh a pinsean/a phinsean drochshláinte ón bhfostaíocht sin a bheith faoi réir athbhreithnithe de réir na rialacha a bhaineann le scor de dheasca drochshláinte faoin scéim sin.
2. Sa chás go n-éiríonn le hiarratasóir, beidh ar an iarratasóir, ar a c(h)eapadh, a dhearbhú cibé an bhfuil pinsean (easláinte nó eile) á fháil acu ón tseirbhís phoiblí agus féadfaidh go mbeidh a bpinsean ón tseirbhís phoiblí faoi réir lacáiste.
3. Déanfar ball den Scéim Pinsean Seirbhíse Poiblí Aonair den iarratasóir ar a c(h)eapadh sa chás go raibh briseadh níos mó ná 26 seachtain ina s(h)eirbhís inphinsin sa státseirbhís/sa tseirbhís phoiblí.

Tabhair do d’aire go bhfuil fáil ar fhaisnéis níos mionsonraithe faoi na himpleachtaí dá bpinsean do dhaoine a bhfuil pinsean de dheasca easláinte á fháil acu ón státseirbhís nó ón tseirbhís phoiblí [**ag an nasc seo**](https://hr.per.gov.ie/wp-content/uploads/2020/06/Ill-Health-Retirement-linked-document.pdf)

**Fabhrú Pinsin**

Beidh teorainn 40 bliain leis an tseirbhís iomlán is féidir a áireamh maidir le pinsean sa chás go raibh ballraíocht ag duine i líon is mó ná scéim pinsin seirbhíse poiblí amháin a bhí i bhfeidhm roimh ré (i.e. scéim pinsin seachas an Scéim Aonair) i gcomhréir le hAcht na bliana 2012. Déantar foráil don teorainn 40 bliain seo faoin Acht um Pinsin na Seirbhíse Poiblí, (Scéim Aonair agus Forálacha Eile) 2012. D'fhéadfadh go dtiocfadh sin i bhfeidhm i ndáil le duine a cheaptar ag a bhfuil cearta pinsin cheana féin mar gheall ar fhostaíocht roimhe seo sa tseirbhís phoiblí.

**Ranníocaíocht Bhreise Aoisliúntais**

Chomh maith le riachtanais ranníocaíochtaí pinsin faoi rialacha na scéime pinsin iomchuí a bhféadfadh ceapaí a bheith ina chomhalta di, tá an ceapachán seo faoi réir ranníocaíocht aoisliúntais bhreise i gcomhréir leis an Acht um Pá agus Pinsin Seirbhíse Poiblí, 2017. **Nóta;** Tá asbhaintí RBA sa bhreis ar aon ranníocaíochtaí pinsin (príomhscéim agus ranníocaíochtaí céilí agus leanaí) atá de dhíth faoi rialacha do scéime pinsin.

Chun tuilleadh faisnéise a fháil i ndáil leis an Scéim Pinsin Seirbhíse Poiblí Aonair, féach ar an láithreán gréasáin seo a leanas: [www.singlepensionscheme.gov.ie](http://www.singlepensionscheme.gov.ie)

**An tAcht um Eitic in Oifigí Poiblí, 1995**

Beidh feidhm ag na hAchtanna um Eitic in Oifigí Poiblí, 1995, de réir mar is cuí, maidir leis an bhfostaíocht seo.

**Fostaíocht Sheachtrach**

Is post lánaimseartha an post agus ní féidir leis an té a cheaptar dul i mbun cleachtadh príobháideach ná ceangal a bheith aige le haon ghnó seachtrach, a thagann salach ar aon bhealach ar a chuid/a cuid dualgas oifigiúil féin, a chuireann isteach ar a chuid/a cuid feidhmíochta ná a chuid/a cuid macántachta.

**Rúndacht, Príobháideachas agus Caighdeáin Iompair:** **Rúin Oifigiúla agus Ionracas**

Le linn théarma an chonartha promhaidh, beidh oifigeach faoi réir fhorálacha an Achta um Rúin Oifigiúla, 1963, arna leasú leis an Acht um Shaoráil Faisnéise 2014. Aontóidh an t-oifigeach gan aon fhaisnéis rúnda a nochtadh do thríú páirtithe neamhúdaraithe, cibé acu le linn na tréimhse fostaíochta nó dá éis.

Beidh an t-oifigeach faoi réir Chód Caighdeán agus Iompair na Státseirbhíse. Beidh feidhm ag na hAchtanna um Eitic in Oifigí Poiblí, 1995, de réir mar is cuí, maidir leis an bhfostaíocht seo.

**Gníomhaíocht Pholaitíochta:**

Le linn an téarma fostaíochta, beidh an t-oifigeach faoi réir na rialacha lena rialaítear státseirbhísigh agus an pholaitíocht.

**FÓGRA TÁBHACHTACH**

**Is ionann an méid thuas agus na príomhchoinníollacha seirbhíse agus níl sé beartaithe le bheith ina liosta cuimsitheach de théarmaí agus coinníollacha uile na fostaíochta a leagfar amach sa chonradh fostaíochta a bheidh le comhaontú leis an iarrthóir a n-éireoidh leis.**

**Nósanna Imeachta Athbhreithnithe**

Tá an próiseas roghnúcháin don chomórtas seo á reáchtáil i gcomhréir leis na prionsabail atá leagtha amach sna Cóid Chleachtais le haghaidh Ceapacháin chun Poist sa Státseirbhís agus sa tSeirbhís Phoiblí. Is féidir teacht ar na Cóid Chleachtais sin trí shuíomh gréasáin an Choimisiúin um Cheapacháin Seirbhíse Poiblí ag [www.cpsa.ie](http://www.cpsa.ie).

Tá faisnéis maidir le nósanna imeachta athbhreithnithe leagtha amach in Alt 7 agus Alt 8 den Chód Cleachtais thuas. (Tá an dá nós imeachta sin comheisiatach ar a chéile. Sa chás go bhfuil athbhreithniú foirmiúil tugtha i gcrích faoi Alt 7 den Chód, ní féidir leat athbhreithniú eile a lorg ar an bpróiseas céanna faoi Alt 8, seachas sna himthosca is eisceachtúla, is é an Coimisiún a shocróidh sin dá lánrogha iomlán féin.)

* **Athbhreithniú Neamhfhoirmiúil:** Nuair is féidir, agus le comhaontú ón iarrthóir amháin, déanfar gach iarracht aon deacracht/gearán a réiteach trí bhíthin próiseas neamhfhoirmiúil.
* Baineann nósanna imeachta athbhreithnithe **Alt 7** le cásanna ina bhfuil iarrthóir míshásta le beart nó cinneadh maidir lena iarrthóireacht/ lena hiarrthóireacht (ach nach gcreideann sé/sí gur sáraíodh an Cód Cleachtais).
* Baineann nósanna imeachta athbhreithnithe **Alt 8** le cásanna ina gcreideann iarrthóir gur sárú í gné den phróiseas ar Chód Cleachtais an CCSP.

**Iarrataí ar Athbhreithniú**

Sa chás go n-iarrann iarrthóir athbhreithniú, ba cheart dóibh cinneadh a dhéanamh cén nós imeachta atá oiriúnach dá gcúinsí, i.e. Neamhfhoirmiúil nó Foirmiúil, Alt 7 nó Alt 8. Ní mór don iarrthóir a iarraidh a chur isteach laistigh de na hamlínte atá sonraithe sa Chód Cleachtais. Tá na hamlínte sin teoranta d’fhonn a chinntiú go ndéanfar gníomh ceartaitheach, más gá, gan moill a chur ar an bpróiseas d’iarrthóirí eile. Ní mór d’iarrthóirí na forais atá le hathbhreithniú a leagan amach go soiléir agus an tAlt ábhartha den Chód a lua go sonrach. *D’fhéadfaí iarraidh ar athbhreithniú a dhiúltú mura féidir leis an iarrthóir tacú lena iarraidh.*

Tá tú i dteideal admháil a fháil, laistigh de 3 lá, go bhfuarthas d’iarraidh ar athbhreithniú foirmiúil agus ní mór toradh an athbhreithnithe a thabhairt duit laistigh de 25 lá ó fuarthas an iarraidh. Mura bhfuil sé indéanta an t-athbhreithniú a chur i gcrích laistigh den am, cuirfear ar an eolas thú faoi stádas an athbhreithnithe agus na cúiseanna atá leis an moill.

Is mar seo a leanas na hamlínte le haghaidh iarrataí ar athbhreithniú

|  |  |
| --- | --- |
| **Athbhreithniú ALT 7** | **Athbhreithniú ALT 8** |
| **Céim eatramhach an chomórtais**  *- Iarraidh ar Athbhreithniú Neamhfhoirmiúil* – 2 lá oibre tar éis an cinneadh a fháil  *- Iarraidh ar Athbhreithniú Foirmiúil* – 4 lá oibre tar éis an cinneadh a fháil  **Céim dheiridh an chomórtais**  *- Iarraidh ar Athbhreithniú Neamhfhoirmiúil* – 5 lá oibre tar éis an cinneadh a fháil  *- Iarraidh ar Athbhreithniú Foirmiúil –* 10 lá oibre tar éis an cinneadh a fháil nó 2 lá oibre tar éis fógra faoin athbhreithniú neamhfhoirmiúil a fháil | **Céimeanna Eatramhacha agus Deiridh an chomórtais**  *- Iarraidh ar Athbhreithniú Neamhfhoirmiúil* – 5 lá oibre tar éis an cinneadh a fháil  - Iarraidh ar *Athbhreithniú Foirmiúil* - 2 lá oibre tar éis fógra a fháil faoin gcinneadh a eascraíonn as an athbhreithniú neamhfhoirmiúil nó gan mhoill nuair nach mbaineann an t-iarrthóir leas as Athbhreithniú neamhfhoirmiúil  *- CCSP* – 10 lá oibre tar éis an cinneadh a eascraíonn as athbhreithniú an tsealbhóra oifige a fháil |

**An tIarratas agus an Próiseas Roghnúcháin**

**An Bealach le hIarratas a Dhéanamh**

Tabhair ar aird go ndeachaigh an tSeirbhís Phromhaidh i mbun oibre le cuideachta earcaíochta sheachtrach, (Staffline Recruitment), chun an próiseas iarratais ar líne a bhainistiú agus chun cuidiú leis an bpróiseas roghnúcháin. Is féidir leat iarratas a chur isteach ar ról an Oifigigh Promhaidh tríd an bhfoirm iarratais ar líne a chomhlánú ag <https://staffline.getgotjobs.ie/home>

**An Dáta Deiridh**

Is é an dáta deiridh a nglacfar le hiarratais chomhlánaithe ná:

**5pm, Dé Mairt, 21 Samhain 2023**

Moltar iarratas a dhéanamh ar an bpost i bhfad roimh an dáta deiridh ar fhaitíos go mbeadh aon deacrachtaí agat. Beidh tacaíocht ar fáil ar an ríomhphost ag [martin.greer@stafflinerecruit.com](mailto:martin.greer@stafflinerecruit.com)

Is faoin iarrthóir atá sé an fhoirm iarratais a chomhlánú ina hiomláine. Tá iarrthóirí i mbaol go dtarraingeofaí siar a n-iarrthóireacht sa chás go gcuirfidís foirm bhán nó foirm atá comhlánaithe go páirteach isteach. Ní ghlacfar ach le hiarratais atá comhlánaithe ina n-iomláine.

Ní hionann duine a cheadú sa chomórtas, nó cuireadh a thabhairt do dhuine tabhairt faoi aon ghné den phróiseas roghnúcháin, nó litir a fháil le toradh sásúil inti agus a thabhairt le fios go bhfuil an tSeirbhís Phromhaidh sásta go gcomhlíonann an duine sin na riachtanais bhunriachtanacha.

**An Próiseas Roghnúcháin**

D’fhéadfadh ceann de na modhanna seo a leanas a bheith i gceist chun iarrthóirí a n-éireoidh leo a roghnú do na poist seo:

* Foirm iarratais a chomhlánú;
* Gearrliostú na n-iarrthóirí bunaithe ar an bhfaisnéis atá curtha ar fáil ina n-iarratas;
* Agallamh iomaíoch a bhféadfadh cur i láthair agus/nó cleachtadh(cleachtaí) measúnaithe breise a bheith mar chuid de;
* tástálacha nó bearta ar bith eile a mheastar a bheith oiriúnach.

Tairgfear na poist de réir oird chuig na hiarrthóirí sin a fuair an marc is airde san ord fiúntais ar an iomlán a cuireadh le chéile i ndiaidh na n-agallamh, i.e. tairgfear post do na hiarrthóirí, duine ar dhuine, leis an rangú is airde.

**Cumarsáid**

Ba cheart d’iarrthóirí a thabhairt ar aird gur tríd an ríomhphost amháin a chuirfear gach cumarsáid a bhaineann leis an gcomórtas seo, lena n-áirítear soláthar na dtorthaí, ar fáil. Ba cheart d’iarrthóirí a chinntiú go bhfuil seoladh ríomhphoist bailí agus sonraí teagmhála curtha ar fáil san fhoirm iarratais agus ba cheart dóibh an ríomhphost sin a sheiceáil ar bhonn rialta.

**Gearrliostú**

Téann an líon iarratas a fhaightear do phost thar an líon atá de dhíth go hiondúil chun folúntais don phost atá ann agus a bheidh ann amach anseo a líonadh. Fiú má shásaíonn iarrthóir riachtanais incháilitheachta an chomórtais, sa chás go mbeadh líon na ndaoine a chuireann isteach ar an bpost chomh hard agus nach mbeadh sé praiticiúil gach iarrthóir a chur faoi agallamh, d'fhéadfadh an tSeirbhís Phromhaidh a shocrú glaoch ar líon iarratasóirí níos ísle ná sin chuig an gcéad chéim eile den phróiseas roghnúcháin.

Déanann an tSeirbhís Phromhaidh soláthar ina leith sin do phróiseas gearrliosta a úsáid d'fhonn grúpa daoine a roghnú ar cosúil gurb iad is oiriúnaí don phost. Ní hé sin le rá gur gá nach mbeadh iarrthóirí eile oiriúnach nó nach mbeadh ar a gcumas tabhairt faoin gcúram, is é atá i gceist go bhfuil iarrthóirí áirithe ar cosúil gur fearr cáilithe iad agus/nó gur mó an taithí atá acu.

Áireofar ar na critéir ghearrliostaithe na critéir riachtanacha atá sonraithe don phost. Dá bhrí sin, is é do leas é mionchuntas cruinn a thabhairt san fhoirm iarratais ar na cáilíochtaí/an taithí atá agat.

## Rúndacht

Faoi réir fhorálacha an Achta um Shaoráil Faisnéise, 2014, caithfear le hiarratais go huile agus go hiomlán faoi rún.

## Seiceáil Slándála

Beidh ort foirm ríomh-Ghrinnfhiosrúcháin an Gharda Síochána a chomhlánú agus a chur ar ais má bhreithnítear tú le haghaidh ceapacháin. Déanfar foirmeacha den sórt sin a sheoladh ar aghaidh chuig an nGarda Síochána chun seiceáil slándála a dhéanamh ar gach seoladh in Éirinn agus i dTuaisceart Éirinn ag ar chónaigh tú. Mar sin féin sa chás nach n-éireodh le d’iarratas don chomórtas, scriosfaidh an Roinn Dlí agus Cirt an fhoirm seo. Sa chás go mbreithneofar tú do phost eile ina dhiaidh sin, d’fhéadfadh sé tarlú dá bhrí sin go mbeadh ort Foirm Ghrinnfhiosrúcháin eile an Gharda Síochána a chomhlánú.

Má bhí cónaí ort / má rinne tú staidéar i dtír taobh amuigh de Phoblacht na hÉireann ar feadh tréimhse 6 mhí nó níos faide, tá sé **éigeantach** go gcuirfidh tú **Teastas Imréitigh Póilíní** ar fáil ó na tíortha sin lena luaitear nach bhfuil aon chiontú taifeadta i d’aghaidh fad agus a bhí tú i do chónaí ansin. Beidh ort **Teastas Imréitigh Póilíní ar leith a chur ar fáil do gach tír a raibh cónaí ort iontu.** Ní mór an t-imréiteach a bheith dátaithe i ndiaidh an dáta a d’fhág tú an tír. Ba cheart d’iarrthóirí a bheith ar an eolas gur féidir le haon fhaisnéis a fhaightear i bpróiseas grinnfhiosrúcháin an Gharda Síochána a chur ar fáil don údarás fostaíochta.

## Tá sé de fhreagracht ORTSA imréitigh shlándála a lorg in am trátha toisc gur féidir roinnt míonna a bheith i gceist leo. Ní féidir tú a cheapadh gan an fhaisnéis sin a bheith curtha ar fáil agus a bheith in ord.

**Faisnéis Thábhachtach Eile**

Ní bheidh an tSeirbhís Phromhaidh freagrach as aon chostas a thabhaigh na hiarrthóirí a aisíoc.

Ní hionann duine a cheadú i bhfeachtas, nó cuireadh a thabhairt do dhuine freastal ar agallamh agus a thabhairt le fios go bhfuil an tSeirbhís Phromhaidh sásta go gcomhlíonann an duine sin riachtanais an chomórtais nó nach mbeadh an duine sin dícháilithe ar fhoras dlí a bheith sa phost agus ní hionann sin agus barántas go ndéanfar iarratas an duine sin a bhreithniú tuilleadh. Is den tábhacht duitse, dá réir sin, a thabhairt do d'aire gur ort féin atá de chúram a chinntiú go sásaítear coinníollacha incháilitheachta an chomórtais sula dtagann tú i láthair ag agallamh. Mura gcomhlíonann tú na bunriachtanais iontrála ach go bhfreastalaíonn tú ar agallamh mar sin féin, beidh tú ag cur costas nach bhfuil gá leis ort féin.

Sula molfar aon iarrthóir lena c(h)eapadh sa phost seo, déanfaidh an tSeirbhís Phromhaidh agus an Roinn Dlí agus Cirt gach fiosrú a mheastar a bhfuil gá leo chun oiriúnacht an iarrthóra sin a chinneadh. Ní féidir cinneadh críochnaitheach a dhéanamh, agus ní féidir a mheas nó a thabhairt le tuiscint go ndearnadh cinneadh den sórt sin, go dtí go dtabharfar gach céim den phróiseas earcaíochta chun críche go hiomlán.

Sa chás go ndiúltaíonn an duine a mholtar maidir lena cheapadh sa phost, nó sa chás go mbeadh an post glactha aige, scartha leis nó go dtiocfadh folúntas eile chun cinn, is féidir leis an mBord, dá rogha féin, duine eile a roghnú agus a mholadh lena cheapadh bunaithe ar thorthaí an phróisis roghnúcháin seo.

## Iarraidh ar Aiseolas/Athsheiceáil Tástálacha

Tá aiseolas maidir leis an bpróiseas roghnúcháin ar fáil ach é a iarraidh. Níl aon achar ama ar leith leagtha amach chun aiseolas a chur ar fáil ná chun athsheiceálacha a dhéanamh.

Tabhair ar aird gur próiseas ar leith é an Próiseas Athbhreithnithe mar atá leagtha amach sa Chód Cleachtais agus tá achar ama sonraithe nach mór a thabhairt faoi deara. Ní gá aiseolas a fháil chun athbhreithniú a iarraidh. Ní gá d’iarrthóir cás mionsonraithe a chur i dtoll a chéile sula n-iarrtar an córas athbhreithnithe. Ní féidir ar chúis ar bith síneadh ama a chur leis an achar ama atá leagtha amach i gCód an CCSP lena n-áirítear aiseolas a chur ar fáil agus/nó toradh na n-athsheiceálacha.

## Oibleagáidí Iarrthóirí

Ní ceart d'iarrthóirí:

* + faisnéis bhréagach a sholáthar go feasach nó go meargánta
  + canbhasáil a dhéanamh ar aon duine, le dreasacht nó gan aon dreasacht
  + pearsanú a dhéanamh ar iarrthóir ag aon chéim den phróiseas
  + cur isteach ar an bpróiseas nó dochar a dhéanamh don phróiseas ar bhealach ar bith

Tá sé tábhachtach cuimhneamh gur próiseas iomaíoch é seo do ról ina bhfuil ionracas tábhachtach. Má roinneann tú faisnéis faoin bpróiseas roghnúcháin e.g. tríd na meáin shóisialta nó trí bhealach eile, d’fhéadfaí, mar thoradh air sin, go ndícháileofaí as an gcomórtas tú.

Níl cead ag tríú páirtí pearsanú a dhéanamh ar iarrthóir ag aon chéim den phróiseas

Tabhair ar aird go bhfuil gach ábhar measúnaithe agus tástála faoi réir cóipchirt agus go bhfuil gach ceart forchoimeádta. Ní féidir aon chuid den ábhar tástála (lena n-áirítear míreanna faisnéise, ceisteanna nó roghanna freagra), ábhar gaolmhar nó agallamh(agallaimh) a athchruthú nó a chur ar aghaidh i bhfoirm ar bith nó trí bhealach ar bith lena n-áirítear go leictreonach, go meicniúil, fótachóipeáil a dhéanamh, grianghraf a ghlacadh, taifeadadh a dhéanamh, i scríbhinn nó ar bhealach ar bith eile, ag céim ar bith. Is cion é má dhéantar sin agus d’fhéadfaí tú a fhágáil amach as an bpróiseas roghnúcháin dá bharr. Aon duine a sháraíonn an fhoráil seo, nó a chuideoidh le duine nó daoine eile an fhoráil seo a shárú, dlífear é nó í a ionchúiseamh agus/nó beidh sé nó sí faoi dhliteanas caingean shibhialta i leith cóipcheart agus maoin intleachtúil a chailleadh.

## Trealamh Taifeadta a Úsáid

Ní cheadaíonn an tSeirbhís Phromhaidh aon chineál trealamh taifeadta a úsáid ar a háitreabh gan cead a bheith faighte ina leith. Baineann sé sin le haon chineál taifeadadh fuaime agus aon chineál phictiúr neamhbheo nó fístaifeadadh, cibé má tá taifeadadh fuaime san áireamh nó nach bhfuil, agus clúdaíonn sé aon chineál gairis a úsáidtear chun na gcríoch sin.

Ní mór d’aon duine ar mhian leo úsáid a bhaint as trealamh den sórt sin chun aon cheann de na críocha sin cead i scríbhinn a fháil roimh ré. Tá an polasaí seo i bhfeidhm chun príobháideachas na mball foirne agus na gcustaiméirí agus ionracas an ábhair measúnaithe agus na bpróiseas measúnaithe a chosaint.

Is sárú é ar an bpolasaí seo é má úsáideann duine trealamh taifeadta gan cead a bheith faighte ina leith. D’fhéadfaí aon iarrthóir atá bainteach le sárú den sórt sin a dhícháiliú ón gcomórtas agus d’fhéadfadh an t-iarrthóir sin a bheith faoi réir ionchúisimh faoi alt 55 den Acht um Bainistíocht na Seirbhíse Poiblí (Earcaíocht agus Ceapacháin), 2004.

Ina theannta sin, más rud é, sa chás go gciontófar duine i gcion, agus go raibh sé nó sí nó go bhfuil sé nó sí ina iarrthóir nó ina hiarrthóir i bpróiseas earcaíochta:

* + - sa chás nár ceapadh é/í i bpost, dícháileofar é nó í mar iarrthóir, agus
    - sa chás gur ceapadh é/í i ndiaidh an phróisis earcaíochta, caillfidh sé/sí an ceapachán sin.

## Cód Sáraithe Cleachtais

Aon duine a sháróidh na forálacha thuas nó a chuideoidh le duine eile na forálacha thuas a shárú, beidh sé nó sí ciontach i gcion. Aon duine a chiontófar i gcion, dlífear fíneáil/nó príosúnacht a chur air nó uirthi.

Ina theannta sin, más rud é, sa chás go gciontófar duine i gcion, agus go raibh sé nó sí nó go bhfuil sé nó sí ina iarrthóir nó ina hiarrthóir i bpróiseas earcaíochta,

* dícháileofar iad mar iarrthóir agus fágfar amach iad as an bpróiseas;
* má ceapadh é/í chuig post i ndiaidh an phróisis earcaíochta, cuirfear as an bpost iad.

## Critéir shonracha an iarratasóra

Ní mór d’iarrthóirí:

* Eolas agus cumas a bheith acu chun dualgais an phoist atá i gceist a chomhlíonadh;
* A bheith oiriúnach ó thaobh pearsantachta de;
* A bheith oiriúnach i ndáil le gach gné ábhartha eile maidir le ceapachán chuig an bpost atá i gceist;
* agus má éiríonn leis an iarratasóir, ní cheapfar é/í chuig an bpost ach amháin sá chás:
* Go n-aontaíonn sé/sí tabhairt faoi na dualgais a bhaineann leis an bpost agus go nglactar leis na cúinsí ina gcuirtear na dualgais i gcrích nó ina bhféadfadh sé bheith riachtanach chun na dualgais a chur i gcrích.
* Go bhfuil sé/sí go hiomlán inniúil agus ar fáil chun tabhairt faoi na dualgais a bhaineann leis an bpost agus go bhfuiltear go hiomlán cumasach tabhairt fúthu sin.

## Nuair a mheastar iarrthóireacht a bheith tarraingthe siar

Ní bheidh aon éileamh eile chun a mbreithnithe ag iarrthóirí nach bhfreastalaíonn ar agallamh mar a iarrann an Roinn Dlí agus Cirt agus nuair a iarrann sí nó nach soláthraíonn, má iarrtar a leithéid orthu, cibé fianaise a theastaíonn ón Roinn Dlí agus Cirt i dtaca le haon ábhar a bhaineann lena n-iarrthóireacht.

Táthar ag súil go gcuirfidh iarrthóirí gach cáipéis a iarrtar ar fáil don Roinn Dlí agus Cirt, lena n-áirítear gach foirm a d’eisigh an Roinn Dlí agus Cirt lena gcomhlánú, laistigh de chúig lá ó fuarthas an iarraidh. Mura ndéantar amhlaidh, measfar an t-iarrthóir a bheith tarraingthe siar ón gcomórtas agus ní dhéanfar a n-iarrthóireacht a mheas a thuilleadh.

## Seirbhís ar Ardchaighdeán do Chustaiméirí

Tá sé d’aidhm againn seirbhís d’ardchaighdeán a chur ar fáil do na custaiméirí ar fad. Más rud é, ar chúis ar bith, go bhfuil tú míshásta le haon ghné den tseirbhís a fhaigheann tú uainn, iarraimid ort é sin a chur in iúl don aonad nó don bhall foirne atá i gceist. Tá sé seo tábhachtach mar go gcinntíonn sé go bhfuilimid ar an eolas faoin bhfadhb agus gur féidir linn na céimeanna cuí a ghlacadh chun í a réiteach.

Tabharfar aiseolas ach é a iarraidh i scríbhinn. Ní bheidh aon tionchar ag iarraidh ar aiseolas ar an tréimhse atá leagtha amach chun athbhreithniú a lorg.

**An Rialachán Ginearálta maidir le Cosaint Sonraí (GDPR)**

Tháinig an Rialachán Ginearálta maidir le Cosaint Sonraí (GDPR) i bhfeidhm ar an 25 Bealtaine 2018, agus tháinig sé in áit an chreata cosanta sonraí atá ann faoi Threoir ón AE maidir le Cosaint Sonraí.

Nuair a chláraíonn tú le jobs.justice.ie nó nuair a chuireann tú iarratas isteach ar chomórtas, cruthaímid taifead ríomhaire i d’ainm. Baintear úsáid as faisnéis a chuirtear isteach le hiarratas ar phost chun d’iarratas a phróiseáil. Sa chás go n-úsáidtear seirbhísí tríú páirtithe chun d’iarratas a phróiseáil, d’fhéadfadh sé tarlú go mbeadh gá le faisnéis a chur ar fáil dóibh ach mar sin féin déanfar gach réamhchúram riachtanach chun slándáil do shonraí a chinntiú.